På trods af at Nordjylland i øjeblikket huser flere store begivenheder har natten til lørdag været ganske rolig. Det fortæller Nordjyllands Politi.

Der er masser af mennesker i Nordjylland for tiden. Både på årets Nibe Festival og på Landsstævnet, som i disse dage løber af stablen i Aalborg. Alligevel har det været en rolig nat uden behøv for indblanding fra politiet, fortæller Henrik Bech, der er vagtchef ved Nordjyllands Politi. - Det har været stille og roligt, selvom man godt kunne tro noget andet med de ting, der i øjeblikket foregår her i Nordjylland, siger han og fortsætter: - Men det er jo kun godt, at folk opfører sig, som de skal.